
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-249/13.06.2025 г.
ДО  

ОБЩИНСКИ СЪВЕТ

ЗЛАТОГРАД
ДОКЛАДНА ЗАПИСКА

от  Мирослав Митков Янчев - Кмет на Община Златоград

Относно: Учредяване право на строеж в ПИ с идентификатор 31111.35.551 по КК на гр. Златоград – частна общинска собственост, за изграждане и монтаж на нов БКТП със ЗП 6,09 м2 и необходима сервитутна зона за обслужване на БКТП с площ 29 м2. в полза на „Е**************** Ю*” Е**, гр. Пловдив

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

По силата на Акт за частна общинска собственост № ****/**.**.2025 г. Община Златоград е собственик на ПИ с идентификатор 31111.35.551 по КК на гр. Златоград, целият с площ 29 м2., за който е отреден УПИ XIV-35.744 – за БКТП, кв. 74  по ПУП на гр. Златоград.
В Общинска администрация Златоград е постъпило Искане с вх. № 53-00-280/09.04.2025 г. от Ръководителя на КЕЦ Момчилград, включващ територията на Община Златоград, в качеството си на представител на  „Е********** Ю*“ Е**, гр. Пловдив, относно учредяване право на строеж в ПИ с идентификатор 31111.35.551 по КК на гр. Златоград – частна общинска собственост, за монтаж на трафопост (нов БКТП) със ЗП 6,09 м2 и необходима сервитутна зона с площ 29 м2.
С разрешение за проектиране от 12.06.2025 г. на Главния архитект на Община Златоград, е разрешен монтаж на нов БКТП със ЗП 6,09 м2 и необходима сервитутна зона с площ 29 м2 в ПИ с идентификатор 31111.35.551 по КК на гр. Златоград, целият с площ 29 м2., за който е отреден УПИ XIV-35.744 – за БКТП, кв. 74  по ПУП на гр. Златоград.
Съгласно чл. 62, ал. 2 от Закона за енергетиката, когато изграждането или разширението на площадкови и/или линейни енергийни обекти, както и на надземни или подземни хидротехнически съоръжения за производство на електрическа енергия или на части от тях и на свързаните с производството съоръжения и площадки за депониране на производствени отпадъци, се извършва върху имот – общинска собственост, компетентните общински органи учредяват, в полза на лицето, което ще изгражда и експлоатира енергийния обект, възмездно право на строеж върху земята, по реда на Закона за общинската собственост, без търг или конкурс.
Съгласно чл. 64, ал. 1 и ал. 8 от Закона за енергетиката, при разширение на съществуващи и при изграждане на нови въздушни и подземни електропроводи в полза на лицата, които ще изграждат и експлоатират енергийния обект възникват сервитути и в случай, че сервитутната зона попада в имот за който в полза на титуляря на сервитута е учредено право на строеж, сервитутът върху имота се уговаря в акта за учредяване право на строеж.

Съгласно чл. 37, ал. 4, т. 4 от Закона за общинската собственост, правото на строеж се учредява без търг или конкурс, след решение на общинския съвет, прието с мнозинство повече от половината от общия брой на съветниците, по ред определен в наредбата по чл. 8, ал. 2, на други лица, когато това е предвидено в закон.

В съответствие с изискванията на чл. 41, ал. 2 от Закона за общинската собственост, е изготвена оценка от лицензиран оценител, за пазарната стойност на правото на строеж за изграждане на трафопост (нов БКТП) със ЗП 6,09 м2 в размер на 1 323,00 лв. (хиляда триста двадесет и три лева) и сервитутна зона за обслужване на новото БКТП с площ 29 м2 в размер на 2 836,00 лв. (две хиляди осемстотин тридесет и шест лева).
Данъчната оценка за отстъпеното право на строеж за изграждане на трафопост (нов БКТП) със ЗП 6,09 м2 е на стойност 108,50 лв. (сто и осем лева и петдесет стотинки). 

Данъчната оценка за правото на ползване на земя с площ 29 м2, представляваща сервитутна зона за обслужване на трафопоста е на стойност 221,10 лв. (двеста двадесет и един лева  и десет стотинки).
ПИ с идентификатор 31111.35.551 по КК на гр. Златоград, целият с площ 29 м2., за който е отреден УПИ XIV-35.744 – за БКТП, кв. 74  по ПУП на гр. Златоград попада в  във I – та зона, съгласно зониране на гр. Златоград.
През 2019 г. в полза на „Е** Б****** Е**********” Е**, гр. Пловдив е учредено възмездно право на строеж за изграждане на Трафопост с обслужваща площадка с площ 43 кв.м. в ПИ с идентификатор 31111.31.668 по КК на гр. Златоград, целият с площ 43 кв.м., за който е отреден УПИ ХХІ – 31.510-БКТП, кв. 13 по ПУП на гр. Златоград, попадащ във II – та зона, съгласно зониране на гр. Златоград, за цена в размер на 1 459,00 лв. Цената е определена, след извършена съдебно оценъчна експертиза, изпълнена от вещо лице, назначено по Адм. дело */**** г. на АдмС-Смолян и потвърдена с  Решение на ВАС.
Учредяване право на строеж в ПИ с идентификатор 31111.35.551 по КК на гр. Златоград – частна общинска собственост, за изграждане на трафопост (нов БКТП) със ЗП 6,09 м2 и необходима сервитутна зона с площ 29 м2 не е включено в Годишната програма за управление и разпореждане с имотите - общинска собственост през 2025 г., приета с Решение № И 407/20.05.2025 г. на Общински съвет Златоград.
Във връзка с горното, предлагам следните проекти за 
І. РЕШЕНИЕ
На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:
Годишната програма за управление и разпореждане с имотите - общинска собственост в Община Златоград през 2025 година, приета с Решение № И 407/20.05.2025 г. на Общински съвет Златоград  се актуализира по следния начин:

I. Раздел VIII от Програмата: „Имоти, върху които Община Златоград има намерение да учреди вещно право на строеж през 2025 г. с нова позиция 3“:  

 „3. Учредяване право на строеж в ПИ с идентификатор 31111.35.551 по КК на гр. Златоград – частна общинска собственост, за изграждане на трафопост (нов БКТП) със ЗП 6,09 м2 и необходима сервитутна зона с площ 29 м2 (Искане с вх. № 53-00-280/09.04.2025 г. от Ръководителя на К** М*********)”
II. Р Е Ш Е Н И Е
Общински съвет Златоград, във връзка с Искане с вх. № 53-00-280/09.04.2025 г. от Ръководителя на К** М*********, включващ територията на Община Златоград, в качеството си на представител на  „Е********* Ю*“ Е**, гр. Пловдив, съгласно пълномощно от **.**.2023 г., на основание чл. 21, ал. 1, т. 8 от ЗМСМА, чл. 62, ал. 2 и чл. 64, ал. 1 и ал. 8 от Закона за енергетиката, във връзка с чл. 37, ал. 4, т. 4 от Закона за общинската собственост и чл. 44 от Наредба № 2 за реда за придобиване, управление и разпореждане с общинско имущество на Общински съвет Златоград и разрешение за проектиране от 12.06.2025 г. на Главния архитект на Община Златоград, 

РЕШИ:
1. Учредява в полза на „Е************ Ю*” Е**, гр. Пловдив, с ЕИК *******, със седалище и адрес на управление: гр. П***** ***, район Ц*****, ул. „Х**** Г. Д******” № **, представлявано от пълномощника си – инж. Ж. В. Х., с ЕГН: **********, чрез пълномощно от **.**.2023 г., възмездно и безсрочно право на строеж за изграждане и монтаж на нов БКТП със ЗП 6,09 м2 и прилежаща необходима сервитутна зона за обслужване на  БКТП с площ 29 м2 в ПИ с идентификатор 31111.35.551 по КК на гр. Златоград, целият с площ 29 м2., за който е отреден УПИ XIV-35.744 – за БКТП, кв. 74  по ПУП на гр. Златоград, актуван с акт № *****/**.**.2025 г. за частна общинска собственост, вписан с вх. рег. № ***/**.**.2025г., том **-*, дело ****/2025 г., имотна партида: ***** в Служба по вписванията гр. Златоград.
2. Одобрява Експертна оценка, изготвена от независим оценител, получил сертификат и вписан в регистъра към Камарата на независимите оценители в България, за правото на строеж, за изграждане и монтаж на нов БКТП със ЗП 6,09 м2, в размер на 1 323,00 лв. (хиляда триста двадесет и три лева) и за правото на ползване на прилежаща необходима сервитутна зона за обслужване на  БКТП с площ 29 м2 в ПИ с идентификатор 31111.35.551 по КК на гр. Златоград, целият с площ 29 м2., за който е отреден УПИ XIV-35.744 – за БКТП, кв. 74  по ПУП на гр. Златоград в размер на 2 836,00 лв. (две хиляди осемстотин тридесет и шест лева).

3. Определя пазарна цена за правото на строеж, за изграждане и монтаж на нов БКТП със ЗП 6,09м2, в размер 1 323,00 лв. (хиляда триста двадесет и три лева) и за правото на ползване на прилежаща необходима сервитутна зона за обслужване на  БКТП с площ 29 м2 в ПИ с идентификатор 31111.35.551 по КК на гр. Златоград, целият с площ 29 м2., за който е отреден УПИ XIV-35.744 – за БКТП, кв. 74  по ПУП на гр. Златоград в размер на 2 836,00 лв. (две хиляди осемстотин тридесет и шест лева).
Обща цена е в размер на 4 159,00 лв.(четири хиляди сто петдесет и девет лева).
4. Възлага на кмета на община Златоград да издаде заповед и сключи договор за учредяване възмездно право на строеж за изграждане и монтаж на описания в т. 1 обект, по одобрената в т. 2 цена, като в договора за учредяване право на строеж да се уговори сервитутът върху имота.  
Приложения:  Копия на следните документи: Акт № ******/**.**.2025 г. за частна общинска собственост; разрешение за проектиране  от **.**.2025 г. на Главния архитект на Община Златоград върху скица № **-*****-**.06.2025 г.; искане с вх. № 53-00-280/09.04.2025 г. от Ръководителя на К** М********; пълномощно от **.**.2023 г.; пазарна оценка; данъчна оценка – 2 бр.

С уважение,

МИРОСЛАВ ЯНЧЕВ

Кмет на Община Златоград

ОД/ЗЦ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

